ભારતમાં મેડિકલ ખર્ચ વૈશ્વિક સરખામણીએ ખાસ્સો સ્પર્ધાત્મક છે એમ જણાવીને વધુમાં તેમણે કહ્યું હતું કે, આથી ઇમર્જીંગ માર્કેટમાં ભારત સૌથી વધુ પસંદગીનું સ્થળ રહ્યું છે. હાલ ભારતનો હેલ્થકેરનો ખર્ચ જીડીપીના પાંચ ટકાનો રહ્યો છે જે વિકસીત અને વિકાસશીલ દેશોની સરખામણીએ જોવા જઇએ તો ગણો નીચે છે. ઉપરોક્ત કારણોસર ભવિષ્યમાં ખર્ચમાં વૃધ્ધિ જોવાશે અને તે સાથે ફાર્મા- હેલ્થકેર ક્ષેત્રનુ કદ વિસ્તરશે એમ તેમનું માનવું હતું. ફાર્મા ક્ષેત્રને બજારમાં અન્ય ક્ષેત્રની સરખામણીએ હમેંશા પ્રીમિયમ આપવામાં આવે છે પણ છેલ્લા કેટલાક સમયથી વિપરીત કારણોસર આ પ્રીમિયમમાં ઘટાડો થયો છે. પરંતુ તાજેતરમાં કેટલીક પોઝિટીવ ઘટનાઓ અને અમેરિકન એફડીએ તરફથી મળેલી મંજૂરીઓને પગલે આ સેક્ટરના ગ્રોથમાં ઇંધણ પૂરાશે. આને કારણે ફાર્મા સેકટરને ધ્યાનમાં રાખીને લોન્ચ થતાં આઇસીઆઇસીઆઈ પ્રૂડન્સિયલ ફાર્મા, હેલ્થકેર અને ડાયગ્નોસ્ટીક જેવા ફંડો લાંબા ગાળાનો રોકાણનો વિકલ્પ પૂરો પાડે છે.